CELEX: 31992R0816
Language: el
Date: 1992-03-31 00:00:00
Title: Κανονισμός (ΕΟΚ) αριθ. 816/92 του Συμβουλίου της 31ης Μαρτίου 1992 για την τροποποίηση του κανονισμού (ΕΟΚ) αριθ. 804/68 περί κοινής οργανώσεως των αγορών στον τομέα του γάλακτος και των γαλακτοκομικών προϊόντων

Avis juridique important

|

31992R0816

Κανονισμός (ΕΟΚ) αριθ. 816/92 του Συμβουλίου της 31ης Μαρτίου 1992 για την τροποποίηση του κανονισμού (ΕΟΚ) αριθ. 804/68 περί κοινής οργανώσεως των αγορών στον τομέα του γάλακτος και των γαλακτοκομικών προϊόντων  

Επίσημη Εφημερίδα αριθ. L 086 της 01/04/1992 σ. 0083 - 0084 Φινλανδική ειδική έκδοση: Κεφάλαιο 3 τόμος 41 σ. 0183  Σουηδική ειδική έκδοση: Κεφάλαιο 3 τόμος 41 σ. 0183 

ΚΑΝΟΝΙΣΜΟΣ (ΕΟΚ) αριθ. 816/92 ΤΟΥ ΣΥΜΒΟΥΛΙΟΥ   της 31ης  Μαρτίου 1992   για την τροποποίηση του κανονισμού (ΕΟΚ) αριθ. 804/68 περί κοινής οργανώσεως των  αγορών στον τομέα του γάλακτος και των γαλακτοκομικών προϊόντωνΤΟ ΣΥΜΒΟΥΛΙΟ ΤΩΝ  ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,  την πρόταση της Επιτροπής  (1),  τη γνώμη του Ευρωπαϊκού Κοινοβουλίου  (2),  Εκτιμώντας:  ότι το καθεστώς συμπληρωματικής εισφοράς που θεσπίζει το άρθρο 5γ του κανονισμού (ΕΟΚ) αριθ.  804/68  (3), όπως τροποποιήθηκε τελευταία από τον κανονισμό (ΕΟΚ) αριθ. 374/92  (4), λήγει στις 31  Μαρτίου 1992 7 ότι, στο πλαίσιο της αναμόρφωσης της κοινής γεωργικής πολιτικής (ΚΓΠ), πρέπει να  θεσπιστεί ένα νέο καθεστώς που θα εφαρμόζεται έως το 2000 7 ότι, κατά συνέπεια, θα πρέπει στο  ενδιάμεσο διάστημα να συνεχιστεί το ισχύον καθεστώς για ένα ένατο δωδεκάμηνο 7 ότι, σύμφωνα με τις  προτάσεις της Επιτροπής, η ολική ποσότητα που καθορίζεται σύμφωνα με τον παρόντα κανονισμό  ενδέχεται να μειωθεί με ταυτόχρονη αποζημίωση για την εν λόγω περίοδο, προκειμένου να συνεχισθεί η  προσπάθεια εξυγίανσης που έχει ήδη αναληφθεί 7   ότι η προσωρινή αναστολή μέρους των ποσοτήτων αναφοράς, από το τέταρτο έως το όγδοο δωδεκάμηνο,  σύμφωνα με τον κανονισμό (ΕΟΚ) αριθ. 775/87  (5), όπως τροποποιήθηκε τελευταία από τον κανονισμό  (ΕΟΚ) αριθ. 3643/90  (6), κατέστη αναγκαία λόγω της καταστάσεως της αγοράς 7 ότι η διαρκής παρουσία  πλεονασμάτων καθιστά αναγκαίο τον αποκλεισμό, για την ενάτη περίοδο, του 4,5  % των ποσοτήτων  παραδόσεων αναφοράς από τις εγγυημένες συνολικές ποσότητες 7 ότι, στα πλαίσια της αναμόρφωσης της  ΚΓΠ, το Συμβούλιο θα αποφασίσει οριστικά για το μέλλον των ποσοτήτων αυτών 7 ότι, για την περίπτωση  αυτή, θα πρέπει να καθοριστεί το ύψος για κάθε κράτος μέλος των συγκεκριμένων ποσοτήτων 7   ότι έχει γίνει αποδεκτό ότι η εφαρμογή του καθεστώτος ελέγχου της γαλακτοκομικής παραγωγής δεν  πρέπει να θέσει υπό αμφισβήτηση την αναδιάρθρωση των γεωργικών εκμεταλλεύσεων στο έδαφος της πρώην  Λαοκρατικής Δημοκρατίας της Γερμανίας 7 ότι λόγω των δυσκολιών που απαντώνται απαιτείται παράταση,  για μια συμπληρωματική περίοδο, των ελαφρύνσεων του καθεστώτος για το εν λόγω έδαφος,  διασφαλίζοντας ταυτόχρονα ότι το έδαφος αυτό θα είναι ο μοναδικός δικαιούχος των ελαφρύνσεων  αυτών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Το άρθρο 5γ του κανονισμού (ΕΟΚ) αριθ.  804/68 τροποποιείται ως εξής:  1.  Στην παράγραφο 1 πρώτο εδάφιο, οι όροι «επί οκτώ δωδεκάμηνες χρονικές περιόδους .  .  .»  αντικαθίστανται από τους όρους «επί εννέα δωδεκάμηνες χρονικές περιόδους .  .  .  ».  2.  Προστίθεται η ακόλουθη παράγραφος:  «1β)  Όσον αφορά τις εκμεταλλεύσεις που είναι εγκατεστημένες στο έδαφος της πρώην Λαοκρατικής  Δημοκρατίας της Γερμανίας και για την ένατη δωδεκάμηνη περίοδο, η ποσότητα αναφοράς μπορεί να  χορηγείται προσωρινά υπό τον όρο ότι η κατ' αυτό τον τρόπο χορηγούμενη ποσότητα δεν θα  τροποποιείται κατά τη διάρκεια της περιόδου.»  3.  Στην παράγραφο 3, προστίθεται το ακόλουθο στοιχείο ζ):  «ζ)  για τη δωδεκάμηνη περίοδο μεταξύ της 1ης Απριλίου 1992 και της 31ης Μαρτίου 1993, η ολική  ποσότητα σε χιλιάδες τόνους έχει ως εξής, με την επιφύλαξη μείωσης, σύμφωνα με τις προτάσεις της  Επιτροπής στα πλαίσια της αναμόρφωσης της ΚΓΠ, κατά 1  % στη διάρκεια της περιόδου, ποσοστό που  υπολογίζεται επί των ποσοτήτων που αναφέρονται στο δεύτερο εδάφιο της παρούσας παραγράφου:  Βέλγιο 2  881,036    Δανία 4  369,390    Γερμανία 27  154,205  (1)   Ελλάδα 520,615    Ισπανία 4  361,750    Γαλλία 23  042,430    Ιρλανδία 4  725,600    Ιταλία 8  224,210    Λουξεμβούργο 237,175    Κάτω Χώρες 10  709,205    Πορτογαλία 1  743,420    Ηνωμένο Βασίλειο 13  702,993    Οι ποσότητες που αναφέρονται στον κανονισμό (ΕΟΚ) αριθ. 775/87 αλλά αποκλείονται από το πρώτο  εδάφιο είναι οι ακόλουθες (σε χιλιάδες τόνους):  Βέλγιο 144,495    Δανία 219,690    Γερμανία 1  360,215  (2)   Ελλάδα 24,165    Ισπανία 209,250    Γαλλία 1  153,530    Ιρλανδία 237,60    Ιταλία 395,910    Λουξεμβούργο 11,925    Κάτω Χώρες 539,055    Ηνωμένο Βασίλειο 689,831     (1)  Εκ των οποίων 6  157,620 για τις παραδόσεις στους αγοραστές που είναι εγκατεστημένοι στο  έδαφος της πρώην Λαοκρατικής Δημοκρατίας της Γερμανίας.  (2)  Εκ των οποίων 306,18 για το έδαφος της πρώην Λαοκρατικής Δημοκρατίας της Γερμανίας.  Το Συμβούλιο θα αποφασίσει οριστικά για το μέλλον των ποσοτήτων αυτών, στα πλαίσια της αναμόρφωσης  της ΚΓΠ.» Άρθρο 2 Ο παρών κανονισμός αρχίζει να ισχύει την ημέρα της δημοσίευσής του στην Επίσημη  Εφημερίδα των Ευρωπαϊκών Κοινοτήτων.  Εφαρμόζεται από την 1η Απριλίου 1992. Ο παρών κανονισμός είναι δεσμευτικός ως  προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 31 Μαρτίου 1992. Για το Συμβούλιο   Ο Πρόεδρος   Arlindo MARQUES CUNHA